Risposta a Antoni Maria Pinna I

Nachi tue ses fizu 'e Giolzi Pinna1,
ma no pares de l'esser mancu fizu.
Ca de issu no tenes assimizu,
a restare un'ignotu ti resinna.

Però, si sezis de tot'una linna,
issu fut pagu e tue ses aizu.
Dae cuss'est chi ogas a passizu
sas bagatellas suas, ninna-ninna.

Proa comente deo chimbant'annos
in piata a giogare a marrania2
sos improvisadores pius mannos.

A tie t'at a parrer una buglia
ca no ischis it'est sa poesia
ca apartenes a sa ratatuglia3.

Su vinti 'e Ennalzu 1978

1Giolzi Pinna: poeta di Pozzomaggiore.
2Marrania: sfida.
3Ratatuglia: scarto.